ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
1 ก.ย. 2558

สรุปภาวะตลาดภาคเช้า : SET แกว่งแคบ – SET หลังกระเด้งขึ้นจากช่วง Random ปิดตลาดเมื่อเย็นวาน มาเช้านี้ แม้เมื่อคืนราคาน้ำมันดิบฟื้นตัวแรง อย่างไรก็ตามไม่ได้หนุนกลุ่มพลังงานนัก ส่งผลให้ SET แกว่งแคบๆไม่ไปไหน เคลื่อนไหวบริเวณ 1380-1385 จุด อย่างไรก็ตามถือว่าเก่ง เมื่อเทียบกับตลาดภูมิภาคที่เริ่มพักตัวแล้ว ทั้งนี้ปัจจัยสำคัญ รอความคืบหน้ามาตรการกระตุ้นเศรษฐกิจจากการประชุมครม.บ่ายนี้ ทั้งนี้ SET ปิดตลาดที่ระดับ 1375.98 จุด -6.43 จุด ด้วยมูลค่าซื้อขายระดับ 2 หมื่นลบ. กลุ่มหลักพลังงาน ICT และแบงก์ ปิดลบเล็กน้อย -0.9% -0.6% และ -0.5% ตามลำดับ ด้านตลาดภูมิภาคส่วนใหญ่พักตัวอยู่ในแดนลบ
กลยุทธ์ที่แนะนำ :ช่วงบ่าย: มีโอกาสย้อนลงมาหากรอบล่างระยะสั้นที่ 1360-1370 จุด ขณะที่มาตรการกระตุ้นเศรษฐกิจ ซึ่งจะมีความคืบหน้าหลังประชุมครม. เรามอง SET ตอบรับปัจจัยบวกนี้มาระดับหนึ่งแล้ว ทำให้มอง Upside ต่อประเด็นนี้ ณ เวลานี้ ค่อนข้างจำกัดมากกว่า โดยมีกรอบบนในช่วงระยะสั้นอยู่ที่ 1385-1390 จุด กลยุทธ์ การเก็งกำไร ยังเน้นแบ่งขาย หรือให้ระวังเมื่อต่ำกว่า 1360 จุด จะเริ่มเป็นสัญญาณลบ ทั้งนี้ หุ้นแนะนำ ตามสัญญาณเทคนิค ได้แก่ AUCT (รับ 9.85 ต้าน 10.50 Cut 9.55) และ PLANB (รับ 6.00 ต้าน 6.40 Cut 5.85)